45. Olarul t de Î. Simionescu" 
4. Intr'o mânăstire din Himalaya 
de MIRCEA ELIADE? 
47. Dănilă Apostol de N. P. SmocHiNĂ* 
45. Govora şi Câlimâneşti de |. Siuio- 
NEscu'= 
49. Sgărie norii New-Yorku Iul de 
Pernu COMARNESCU.” 
50. Nicolae Bălcescu de V. Sassu." 
31. Ţara visurilor Impietrite (Ecirru 
de MinceA HEROVANU- 
52. Gh. 1. Donici de Gen, R. R. RoseTrI.* 
53. A. Odobescu de AL. Tzi6ARA- SA- 
MURCAȘI? 
. Banatul de Pnor. D. IZvERNICEANUL* 
Tara Zarandului de G. CAuaER.* 
Vordache Golescu de N, BANESCU-* 
. Bucureşti de V. MiHăILEscu-" 


58. Turismul de AUREL Piru. 
39. Abisinia de |. SIMIONESCU,“ 


orice şi culturale din Ro- 

mânia de CRONICAR. 

62. Carmen-Sylva (TexiRohiou) de Da. 
Coca, OoESEANU-* 

$2. Gh, Coșbuc de V. M. Sassu 

A ippide de |. IORDAN." 

4. Mu Bam RICA, Gohavee 

50. Lecturi geogratice. 
MIONESGU.* 

..N. Machiavelli de VL, BOANTĂ., 

6h. Lazăr de PAuL PAPADOPOL? 

Urban-Jarnik de A. GonovEl 

6. Enescu de M. Costin.” 

Dr. C. 1. Istrati de C. Kiniţescu.” 

Alexandru Vlahuţă de V. M. Sassu! 

73. Vasile Pârvan de |. ANDAIEȘESCU? 


sia de. Sr- 


Seria D. „ŞTIINŢĂ APLICATĂ“ 


i) 1 regciarea săpunului de A. 
FI 


. Motorul Diesel de Ina. CAserrie 
mului de E. Se- 


5 Aerul lichid de lui Marei, 
6. industria Azotului de L. CAron. 
1-9. Locomotiva de Ing. CAsETTI. 


. Aeropianul de Da. V. ANASTASIU. 

11: Baloine” și dirilabiie de C- Mi- 
HĂILESCU. 

12. Betonul Armat de Ie. N. GANEA. 

13. ări şi trenuri de G. Şiaoaei. 

16. Tiparul de VASILE ROMANESCU. 

11. Ce se scoate din cărbuni de C. 
V, Gneoneniu, 

18. industria. materiilor colorante 


1e. potogtaiiă dt Cit. Dn. M. ZAran. 
20. Industria zahărului de 6. |, BA- 
'BOIANU. 


Ne, 
21. Şaşe montaje de radio de Căr. Dn. 


. Cinematogratia de Căp. M.ZArAn, 
utomobilui de Căpir. DE AVIAȚIE 


M. PANTAZI, 
i de 6. A. FLonEA 


24. Fabricarea stie 
25. Gazele, otrăvitoare de Câr, DA. M 


26. impătrea păsărilor de N. C. PA- 
NEscu.* 

27. Legatul cărților de |. CARAMALAU* 

28. înnotul de P. EvunEANU-* 

29. Scoaterea petelor de VicroRIA A. 
VeLcuLescu.* 

30. Cum navigă corabiile de Spar- 


31. Planorul de Ina. 6. Lipovan! 
32. ntartea Romăneascăn de |. Simio- 
NEscu.* 


RĂSPÂNDIȚI 


„CUNOŞTINŢE FOLOSITOARE“ 


E cea mai trebuitoare bibliotecă. Unică prin va- 
rietatea cuprinsului, prin ieftinătate, este la îndă- 
mâna oricui. S'a dovedit o adevărată enciclopedie. 
Aduce foloase specialistului, dându-i noţiuni clare 
alte domenii; procură cunoştinţe folositoare 
celui care nu se restrânge numai la cartea de şcoală. 
Biblioteca se adresează tuturor, la ori ce vârstă, 
căci e instructivă, educativă și practică. 

INVĂȚAȚII NOȘTRI. 
VASILE PÂRVAN 


DE 


1. ANDRIEŞESCU 


Protesor la Universitatea din Bucureşti. 
Fost director al Muzeului Naţional de 
Antichitaţi N 


A apărut: 
|. SIMIONESCU 


TINERE, 
CUNOAȘTE-ŢI ȚARA 


un îndreptar atractiv, adresat tuturora, scris 
pe înțeles, asupra României. 


Volum de 156 pagini, cu 100 figuri, 8 tabele, Lei 70, 


CUPRINS: Câte de mare România; Vecinii; 
Intăţișarea pământului ; Munţii; Dea- 
luri; Câmpia; „Ţări; Vremea; Apele; 
Vieţuitoarele ; Locuitorii; Caracterele 
generale ale Poporului Românesc; 
Energia românească; Sate - Orașe; 
Cetăți, mănăstiri, biserici; Darurile 
naturii; Munca pământului; Forţa 
motrice; Munca industrială; Tran- 

——— sport și comerţ; Trecut și viitor. 


De acelaș autor: 


TINERE, 
CUNOAȘTE-ȚI ARBORII 


Ambele la „CARTEA ROMÂNEASCĂ" 


„CUNOSTINŢE 


FOLOSITOARE“ 


17, Rătăciri bolşeviste de MAron |. 
MinAL, 


20. Răsadnița şi plantele din răsad 


22. malta) dl vopsitu cu bi i 
leșteşugul vopsitului cu buruani 
CA Ea ză 
24. Păstrarea cărnei de porc de 6. 
Gneonanhiu,* 


20 


Da. EmiL. Gneononiu, 
33, i) 


iul de Pnor. M. MA- 


30. Omul şi socletatea de A. Giuoira. 
37, Bucătăria sătencei de MARIA Gen. 

Dosnesci 
38. Sfecla ae zahar de C. Lachi- 


pământului de |. M. 
ă de Da. T, Duw- 


40. Friguri de 


TREscu, 
GiuaLea, 
ice, de ÎNa, A. Scnonn. 
talendarului de A, 
Giue.ta, 
44. Conjuctivita granuloasă de Dn. 
GLAVAN, 


ce de A. VoLANSCHI. 
de MAICA RALUCA, 


ie 
intru gospi 
MICA RALUCA 


Seria C. „DIN 


. Munţii Apuseni de M. DAvio.* 
covina de |. Simionescu." 

de G,_NĂSTASE,* 

. BRĂTESCULA 

incul mării de C, 


juna de |. Lupaş.* 
le paste Nistru de V. 


20, Jud, Turda Arieş de |. MunEșEANU, 

21: Țara Ni i de GAvniL TopicA. 

22. Spi t de 1. SIMIONESCU. 

23. Danemarca de MAeoA D, Nico- 
LAescu 

24. N. Milescu în China de |, Simio- 
NEscu. 

15. Cetățile moldoveneşti de pe NI- 

stru de AposroL D. CuLeA. 

25. Românii din Bi 

Buauța. 


de Eu. 


agia sau sculamentul de 
Dn, N. loan. 

. Practica agricolă de A, BeuenARIU. 
: băut de Dn. În BATEA 


 Titosul exantematic de Tunon 


55. Lucrări din pănușile de porumb 
de Tirus G.MInEA 

56, cartoful de |. Poru. CAMPEANU, 

57. Cum să trăim de Dn.F. GnunreLo. 

58, Lucrări din pi g de Tirus 
G. Minea, 

59, Insectele vătămătoare pentru 
arborii noştri roditori de Gu, 
Fineacu.* 


e M. GArAn.* 
a de Consr. Ionescu, 


constituției celei noui 
de A, Gonovel.* 


LUMEA LARGĂ“. 


27, Velea Jiului din Ardi 
onsiN, 

.Ţ el de N. Onanioan, 
29, Vechiul ținut al Suci 


de P. 


ei de v. 
IUREA, 
30. Macado-homânii de TAcne:PArA 
A 


31. Românii din Banatul Jugosiav 
de PR. BIZEREA, 


ustria de 1. Simionescu, 
elgia de Tar G, ZAHARIA. 

ul de |, Simionescu. 
Șaguna de Dn. |. Lupaș 
LEX. LupEANU-MELIN. 

8 lei numărul; celelalte 5 lei. 


Seria A. „ŞTIINŢĂ PENTRU TOŢI“. 


Ne. 

1 Cum era omul primitiv ue |. Si- 
NIONESCU.*. 

2. Viaţa omului primitiv de |. 8i- 
mloNEScU:* 


3. Gazurile Naturale de |. SIMIONESCU," 

4. Albinela de T. A. BADARĂU. 

5! Furnicile de T. A. BĂDĂRĂU. 

9. Viaţa plantelor de |. Simionescu." 

10-11. Pasteur de C. MorAș. 

14. Porumbeii mesageri de V, SA- 

DOVEANU. 
15. Planeta Marte de lon PAȘA. 
16. Dela Omer Ia Einstein de Genenat 
Sc, PANA TESCU. 

gum vedem de Da. |. GLăvAn. 

Razele X de AL. CiguAn. 

. Omul dela Cucuteni de |. Si- 
MIONESCU. 

20. Protozoarei 


de |. Lepşi, 


21. Fulgerul şi trăsnetul de C. 6. 
BRADEȚEANU- 

22, Nebuloasele gazoase de W. E. 
HenovAnu. 


lositoare de |. Poru- 


lectricităţei de SreL. 


26. Mercur şi Venus de C. NEooIȚĂ 

21. Reumatism şi arteriosclerosa de 
Dn. M, CAHANESCU. 

23. Oameni de iniţiativă de Aposro. 
D. CuLeA, 

29. Henri Ford de ine N. GANEA 

30. Musca de |. MUREȘANU. 

32, Citrele de G M, LĂzănescu. 

33. Animale de demult de |. Siwio- 
NESCU. 

34. Lămurirea potopului de |. Simio- 
NEscU. 

33. Din viaţa oamenilor întreprin- 
zători de AposroL D. CuLea, 

naţiunilor de Anrun 


tui de Da. M. 


Ficatul şi boai 
CAnAnescu. 


Nea 


38. Eletrochimia şi electroiiza de N. 
N. Borez. 

3. Noţiuni de electricitate de In: 
ASErII. 


40, M. Berthelot de Căpir. M. ZAPAN. 


Rin. 
a naturi 
Simionescu, 

43 Viaţa'n munţi de |. Simionescu." 
44, Principii de biologie de |. Siuio- 


E. Se 
42, Goethe c 


re de BăcEscu. 
M. și CARĂușu S. 

47. Vitaminei= de Da. N, GAvpiLescu:* 

49. Petrolul de |. IONESCU.* 

30. Şobolani și șoareci de Por. RADU 


Ecuator de |. Simionescu. 
tropice de |. Simionescu. 
53, E. Roux de Paor. Dn, G.MARINEsCU. 
54. Cutremurile de |. Smionescu 
35. Cum birue viaţa de Da. VAsiLe 
ZAHARESCU. 
56. Plante carnivora de |. Popu-CAm- 
Eau 
57. hihlimbarul de A. Rasichon* 
38. Newton de O, Onicescu. 
de zi 


le |, Simionescu.* 


ui 

Fluturii de noapte de |. SimioNESCU* 

6i. Glande cu secreție internă de 
Por. Da. C. PARHON. 

62. Sarea de Por. |. SimioNEscu.* 

53. Circulaţia materiei de Pnor. |. Si- 
MIONESCI 

64. Paseri de apă de C. S. ANTONESCU" 

65. Flori de, primăvară de |. Simio- 
NEscu 

66, Din viaţa marilor fiziciani şi chi- 
mişti de C. Ataci.* 

67. Descartes de O. Onicescu. 


68. Stele noui de C, ARGINTEANU.* 
69, Strejăria de V. GHEŢEA? 


70. invăţătura în Indii de Tu, Simen- 
scny" 


Seria B. „SFATURI PENTRU GOSPODARI“. 


2, Despre tovărăşii de Paco. C. 


7. Mercovul şi” alte legume de P. 
ReziasE, 


Nr. 


8. Sititisul de Dn. E. Ghsoneni, 
10, Votul obştesc de A. Gonovai. 
de Pnor. V. BABEȘ.” 

CUNOŞTINŢE FOLOSITOARE 
DIN LUMEA LARGĂ 


VASILE PÂRVAN 
(1882 — 1928) 


La zece ani dela moartea sa. 
Parvano a functo, periit iam decimus anu 
Vic. mihi persuasum est illum obiisse viruti 


(Seumpe maeste, primeşte, prinosul cel sfant 
a 


ii noastre, prinos hărăzit duhului tău 
generos). 


ST. BEZDECHI, 
V. PARVANI în memoriam. 
20/VI/1937, Napocae (Cluj). 


Câteva versuri în limba strămoșilor latini, des- 
prinse dintr'o elegie de amintire recunoscătoare, a 
unui strălucit discipol, la zece ani dela moartea 
magistrului său, se potrivesc, cred, cât se poate 
de bine, la începutul însemnărilor ce urmează, des- 
pre vieața şi operile aceluia care s'a dus cu mult 
înainte de vreme, acolo de unde nimeni nu se mai 
întoarce, dar de unde totuși, prin ce a rămas mai 
bun dela dânsul, el va trăi pururea, drept încă un 
exemplu, dintre cele mai pătrunzătoare, despre ce 
înseamnă iubirea de carte şi de ştiinţă, de neam și 
de ţară, căreia s'a silit să-i fie cât mai de priință 
şi de cinste, — şi i-a fost, la cea mai grea răspân- 
tie a vieţii noastre naționale, pe toate tărâmurile. 


Vasile Pârvan sa născut la 28 Septemvrie/10 
Octomvrie 1882, în cătunul Perchiu, comuna Huru- 


i 
j 
i 

eşti, din judeţul Tecuci, unde tatăl său, Andrei 
Pârvan, era învăţător. Chiar dela Vasile Pârvan 
am auzit, că tatăl său era din Basarabia de Sud, 
strămutat în Moldova de dincoace de Prut, când 
cu recunoscătoarea (1) rășluire din nou a județelor 
Cahul, Bolgrad şi Ismail, de către Ruşii războiului 
dela 1877—78. Când era de doi ani, tatăl său a 
fost mutat dela Perchiu, unde Vasile Pârvan n'a 
mai fost niciodată. Un fidel al său elev eminent, 
puţin după moartea profesorului său, a vizitat sa- 
tul şi a fotografiat și casa unde se născuse acela ce 
avea să fie un istoric şi arheolog de aşa de mare 
valoare. Casa acoperită cu stuf, prispa îngustă și 
fără cerdac, încăperile cu ferestre minuscule şi li- 
pite pe jos cu pământ, ca atâtea alte asemenea că- 
suţe, în toată sărmana regiune înconjurătoare, până 
departe între Siret şi Prut. Atunci ca şi astăzi. Dar 
ceea ce n'a ştiut Vasile Pârvan niciodată e că în 
preajma locului nașterii sale, la punctul zis „Mă- 
gura“, e o străveche aşezare arheologică, unde 
acelaș al său discipol și soția sa au găsit urme con- 
cludente și le-au şi publicat după cuviință. Vasile 
Pârvan nu sa născut deci în timpuri chiar foarte 
obicinuite, ci patru ani după pierderea din nou a 
părţii de ţară unde trăiseră înaintașii săi după tată, 
iar locul de naştere s'a nimerit să fie chiar o loca- 
litate arheologică, cu rămăşiţe dintre acelea ale 
unor foarte îndepărtați dar autentici străbuni, cu 
care, plin de înţelegere şi iubire, se va ocupa arheo- 
logul, mai ales în opera sa Getica. 

Despre tatăl său, căruia pe nedrept şi fără folos 
i se caută cusururi şi slăbiciuni, legate într'un fel 
sau altul de orice „mână de pământ“ care este 
omul, eu ştiu dela colegi mai tineri ai bătrânului, că 
Andrei Pârvan era un învăţător cu deosebite însu- 
şiri, ştiinţă de carte şi însufleţire faţă de vremea şi 
îndatoririle sale. Ce-i drept, Vasile Pârvan şi-a 
iubit cu mult mai mult mama, ale cărei oase trudite 

pentru copiii ei, el a lăsat cu limbă de moarte să 
fie aduse lângă ale sale, ceea ce s'a şi îndeplinit în- 
tocmai, de un vechiu și credincios al său prieten. 
Mai rece cu cel ce i-a pus întăi cartea în mână, Va- 
sile Pârvan la ajutat însă totdeauna şi de sigur la 
iertat că n'a putut fi el sprijinul și conducătorul fa- 
miliei, această sarcină apăsând greu pe umerii ma- 
mei şi revenind astfel prea de timpuriu fiului lor. 
Unele scrisori de familie, publicate nu de mult, 
arată cu ce bărbăţie și devotament va lua Vasile 
Pârvan — deşi el însuși foarte tânăr — această 
sarcină, față de surorile sale, ajutându-le și sfă- 
tuindu-le ca un frate şi carun părinte. 

Liceul l-a urmat la Bârlad, căpătând, cred, mai 
ales bune cunoștințe în limbile clasice, prin care 
şi mai târziu se deosebeau, la Ulniversitatea din 
laşi de pildă, absolvenţii Liceului clasic din Bârlad. 
Ferice de şcoala despre care se poate spune că a 
dat îndrumări temeinice, într'o direcție sau alta, 
elevilor ce i-a avut şi care își aduc aminte cu recu- 
noştință despre ce au învățat din timp. Nu știu 
să-mi fi spus vreodată Vasile Pârvan despre vreun 
profesor al său mai deosebit din vieața de liceu. 
Cum totuşi, în 1919, el va creea la liceul unde în- 
văţase un fond şi un premiu cu numele scump al 
mamei sale, de sigur că amintirile lui despre acele 
timpuri nu erau lipsite de duioșie și de recunoştinţă. 

Suntem în preajma și după anul 1900. Schimbare 
de veac şi o prefacere din ce în ce mai clară în su- 
Fletul tinerimii, nu numai în cuprinsul vechiului Re- 
gat: înverşunată sârguință la carte, în toate do- 
meniile, ambiţie nobilă de a şti cât mai mult şi a 
face odată ceva de ispravă, într'o lume nouă, înce- 
puturi vii de nouă conștiință naţională, aşa de deo- 
sebite de romanţioasele visări umanitariste, ale ti- 
nerilor de mai înainte, explicabile şi simpatice, când 
erau nevinovate, dar de atâtea ori sectare și prin 
aceasta sterpe sau deadreptul dăunătoare. 

Vasile Pârvan urmează până la 1904 la Facul- 

tatea de litere şi filosofie a Universităţii din Bucu- 
reşti, luptând cu multe greutăţi, fie ca pedagog, fie 
ca funcţionar la Biblioteca Academiei Române. In 
prima calitate la unul dintre liceele particulare din 
Capitală, Vasile Pârvan a avut chiar de suferit o 
cumplit de nedreaptă agresiune, din partea unui 
elev, pe cât de bogat, pe atât de leneș și de rău 
crescut. Amară pâne, a atâtor pedagogi-prepara- 
tori, în loc să fie o plăcută introducere în delicata 
carieră didactică! In schimb, ca funcţionar la sec- 
ţia manuscriptelor dela Academia Română, Vasile 
Pârvan a avut norocul să cunoască şi să fie cu- 
noscut de lon Bianu, căruia, fără a-i fi elev, a 
ajuns să-i inspire o dragoste fiească până la moarte. 
Eu însumi am văzut în ochii bătrânului neuitat, iu- 
bitor de tineret, aspru și totuși aşa de bun, fier- 
binţi lacrămi de părinte, şi când l-a petrecut pe Pâr- 
van până la mormânt și oricând îl pomenea, după 
aceea, până la al său propriu sfârşit. 

Ca student, de o sârguință recunoscut excepţio- 
nală, Vasile Pârvan a avut ca profesori pe Dimi- 
trie Onciul, pentru Istoria Românilor, care ne-a 
rămas ca vestit metodist, întemeietorul şcoalei isto- 
rice românești mai noui. Profesorului Onciul, Va- 
sile Pârvan îi dedică una dintre primele sale lu- 
crări: „Alexăndrel Vodă şi Bogdan Vodă. Șapte 
ani din Istoria Moldovei (1449—1455)'", Minerva 
1904, 128 pagini, urmată în anul 1905, de tratarea 
şi mai amplă, a temei şi mai însemnate: „Relaţiile 
ui Ștefan-cel-Mare cu Ungaria“, publicată întăi în 
„Convorbiri literare“, anul XXXIX, apoi la Socec, 
Tânărul istoric ştie încă de pe acum să lucreze nu 
numai cu metodă, ci și cu o deosebită pătrundere, 
la care se adaugă o erudiție susţinută prin înde- 
lungi cercetări și lecturi potrivite. Incă de pe acum, 
Vasile Pârvan afirmă că „el nu înţelege istoria, fie 
ea generală, fie specială, decât ca un tot organic, 
care, mai ales ca atare, trebue studiat, „Sublinierile 
sunt ale autorului. Tot timp de trei ani, Vasile Pâr- 

van ascultă cursurile și urmează în seminariul de 
Istorie universală al d-lui N. Iorga, unde face o 
lucrare despre „Tezaurul de monumente istorice“, 
publicat de A. Papiu Ilarian. Această lucrare a des- 
voltat-o apoi ca o monografie completă asupra 
„epocei, vieţii, activităţii și ideilor“ istoricului Pa- 
piu, figură proeminentă a timpurilor de tranziţie, 
între acţiunea revoluţionară ardeleană din 1848 şi 
profesoratul dela Iaşi, ca şi ministeriatul la Justiţie 
din timpul lui Vodă Cuza. Menită să fie publicată 
la Academie, din această lucrare au apărut numai 
fragmente, dar e de notat că aceste fragmente au 
apărut în revistele „Convorbiri literare“, „Lucea- 
fărul“ şi „Sămănătorul“ din 1903, iar un întreg ca- 
pitol „Activitatea politică a lui Alex. Papiu Ilarian“ 
a apărut în publicația colectivă: „Prinos lui D. A. 
Sturdza la împlinirea a șaptezeci de ani“. „Lucea- 
Părul“ apărea pe atunci la Budapesta, „Sămănăto- 
rul“ era sub conducerea d-lui N. Iorga și chiar pri- 
nosul adus în cinstea bătrânului bărbat de stat, 
istoric şi numismat, Dimitrie Sturdza, unul dintre 
stâlpii Academiei Române în binefăcătoarea ei ac- 
tivitate, paralelă cu acea a domniei Regelui Carol 1 
cel Inţelept, publicaţia aceasta avea în frunte, țiind 
loc de introducere, un studiu cu deosebire remarca- 
bil, despre „Adunarea și tipărirea izvoarelor rela- 
tive la Istoria Românilor — Rolul şi misiunea Aca- 
demiei Române” — de N. Iorga. Dimitrie Onciul 
publica un studiu „Din Istoria Arhivelor statului“. 
Momentul mi se pare o răspântie a istoriografiei 
noastre, în care Vasile Pârvan este primit şi se in- 
tegrează ca cel mai tânăr, trăsătură de unire cu tim- 
purile următoare, în care istoriografia va lua un şi 
mai amplu avânt, iar Academia Română însăşi, va 
ajuta foarte mult pe tânărul istoric, întors dela stu- 
dii din străinătate, ca să îmbogăţească cu multe şi 
noui izvoare, arheologice, istoria țării noastre. 
Deocamdată Vasile Pârvan urmează cu sâr- 
guință şi la slavistul I. Bogdan, la d. Simion Me 

hedinţi, în seminarul căruia face o lucrare — iarăși 
caracteristic — despre „Răspândirea elementului 
unguresc la răsărit şi miazăzi de Carpaţi“, — de- 
asemenea la Dimitrie Evolceanu și Gr. G. Toci- 
lescu, care, o ştiu dela un bun coleg al său, l-a ini- 
țiat în epigrafie şi antichităţi. Ultimului, se pare 
că V. Pârvan nu i-a păstrat o amintire prea bună. 
Totuşi şi de aici se poate trage o învățătură. Nu e 
bine niciodată ca tinerii să se amestece şi mai ales 
să se identifice cu neînțelegerile posibile dintre cei 
mai bătrâni, în loc de a culege, ca albinele, sucul 
tuturor bunelor învățături, din nesfârșita și eterna 
grădină a ştiinţei şi a artelor. Precum tot aşa de 
adevărat este, că nici cei mai bătrâni nu trebue să 
tulbure cu nimic, din tot așa de nesfârşita lume a 
patimilor trecătoare, — sufletele tinere. 

In orice caz, Grigore Tocilescu, colaboratorul lui 
"Theodor Mommsen și Otto Hirschfeld (la care 
avea să înveţe la Berlin și Vasile Pârvan), nu mai 
era tânăr prin anii 1900 şi următorii. Romantismul 
expunerii sale, prea accentuat pragmatice, con- 
trasta mult cu sobrietatea riguroasă a lui Onciul 
(cu şase ani mai tânăr decât Tocilescu), sau cu 
avântul înaripat, întemeiat pe un fel nou de a con- 
cepe istoria, al d-lui N. Iorga, atunci la începutul 
carierii sale, evocator puternic şi scormonitor al tai- 
nelor trecutului, prin toate mijloacele erudiției, în 
stare de a-l înfățișa cu toate resursele unei com- 
plexe personalităţi excepțional înzestrate. Nu e 
greu de ghicit, de cine va fi fost tânărul Pârvan 
atras mai mult. 

Licenţiat în istorie în 1904, faţă de lucrările sale 
anterioare, V. Pârvan ar fi putut ajunge un spe- 
cialist desăvârșit în vastul câmp de lucru şi al Isto- 
riei Românilor. li era destinată o altă parte din tre- 
cut, totuşi în strânsă legătură cu istoria scumpă a 
patriei: Istoria antică. Universitatea din Bucureşti 
trimite în toamna anului 1904 pe Vasile Pârvan ca 
bursier al ei din fondul „Hillel“, în Germania, spre 

a se specializa în istoria antică. Liniile de activitate 
ale tinereţii i se desemnează şi mai precis. Cu o 
hărnicie rară şi o nesecată ambiţie nobilă, Vasile 
Pârvan, ca și la Bucureşti, învaţă şi scrie deodată, 
întăi la Jena, cel mai mult la Berlin, unde, dacă nu 
de mult (1903), se stinsese marele "Theodor 

ommsen, trăia vie umbra uriașei lui figuri, în ju- 
rul căreia, ca împrejurul unui altar, oficieau pa- 
re-că, marii preoţi ai studiilor de antichitate, care 
de care mai adâncit în cercetările şi contemplarea 
unei lumi aparte, a lor, şi tot pe atâta de imperso- 
nali faţă de lumea din afară a vremii lor, deşi Ger- 
mania se apropia de punctul culminant al istoriei 
sale contemporane. Un izolat, pătimaş aproape ex- 
clusiv după studiile sale, a rămas Pârvan toată 
vieaţa, fără îndoială și de pe urma exemplelor sale 
de acum. Mic de statură, cu fruntea înaltă şi sprin- 
cenele negre stufoase, totdeauna concentrat în sine, 
îmbrăcat ca un pastor protestant, colegii străini şi-l 
vor aminti mai târziu, cu porecla spusă cu bună- 
tate (dar nu lipsită şi de oarecare ironie, faţă de si- 
linţele sale puţin obicinuite): „der Kleine Momm- 
sen” (Mommsen cel mic). Alţi colegi, din ţară, vor 
gratifica și ei mai târziu pe tânărul Vasile Pârvan, 
sub formă de impresii şi amintiri, cu epitete şi apre- 
cieri cu totul nefavorabile sau chiar nedrepte, dar 
cine nu știe, că numai rar printre colegi şi contem- 
porani se găseşte obiectivitatea şi măsura dreaptă 
a lucrurilor şi mai ales a oamenilor? 

Anul 1905 este pentru Vasile Pârvan anul de 
trecere dela Istoria Românilor la Istoria veche. 
Dacă metoda e aceeaşi, mijloacele, izvoarele, di- 
feră cu desăvârşire și pentru a lor cunoaştere, el a 
trebuit să depuie o înverşunată muncă cu care de- 
altfel era deprins. Aşa a ajuns Pârvan să se ini- 
țieze în înțelegerea şi întrebuințarea inscripțiilor, 
față de care, cu excepţia lui Gr. Tocilescu, noi ne 
găseam în această vreme, în ce priveşte Istoria 
veche, cam ca Franţa în timpul lui Victor Duruy, 

adică aproape fără epigrafie greacă şi romană. 
Stăruinţa şi ambiția sa vor fi încununate în curând 
de cele mai frumoase rezultate. Vasile Pârvan va 
ajunge să fie recunoscut drept unul dintre cei mai 
de seamă epigrafişti, alături cu Adolph Wilhelm 
dela Viena, Elevul său deosebit de meritos, G. G. 
Mateescu dela Universitatea din Cluj, mort din 
nenorocire şi el tânăr, doi ani după magistrul său, 
învățase epigrafia aproape exclusiv dela acesta şi a 
scris admirabile lucrări pe bază mai ales epigra- 
fică. De altfel, astăzi, datorită în bună parte şi lui 
Vasile Pârvan, epigrafia, ca disciplină ajutătoare 
a Istoriei antice, este foarte bine reprezentată la 
toate Universitățile noastre. 

Cele dintăi lucrări prin care V. Pârvan îşi do- 
vedeşte şi sârguința neobicinuită de ucenic, dar şi 
pătrunderea cuprinzătoare de viitor maestru, destul 
de precoce, pentru o disciplină reprezentată până 
la el numai de Gr. G. Tocilescu, sunt două: 1, Câ- 
teva cuvinte cu privire la organizația Provinciei 
Dacia Traiană, cu prilejul unei cărți noi asupra 
acestei cestiuni, 1906 şi 2. Salsovia, acelaş an, pu- 
blicate întăi în „Convorbiri literare” XL. 

Cartea cu pricina pentru lucrarea dintăi era: 
„Organizaţia comunelor și provinciei Dacia tra- 
iană”, studiu istorico-epigrafic, Constanţa 1905, 
232 pagini, de Virgil P. Andronescu, cunoscut şi 
pe atunci și mai târziu ca om de bine, iubitor pa- 
sionat de trecutul glorios al provinciei sale, dar cu 
mult mai puţin pregătit ca să-l şi descrie, Deși în- 
cepe chiar dela titlu, care i se pare „rău alcătuit”, 
V. Pârvan nu face propriu zis o critică a cărţii 
destul de întinse a lui Andronescu, ci scrie alături, 
în câteva zeci de pagini, ce crede el, despre această 
însemnată temă dela începutul istoriei noastre. lar 
aceasta o face cu o linişte şi stăpânire depersonali- 
zată, puţin obicinuită la tineri, deşi se vede că e 
tânăr și începe, dar începe ca un învăţat încercat, 
cu brazdă largă şi adâncă, până în miezul chestiu- 

nii, cu toate poziţiile ei. Un pasagiu mi se pare 
chiar deosebit de caracteristic: „Mai mult decât ar 
admite şcoala istorică dela Berlin, care face atâta 
opoziţie lui Lamprecht, în cazul de faţă împrejură- 
rile economice au fost şi ele hotărâtoare în politica 
de granițe la Rin şi la Dunăre. A spune că Traian a 
pornit împotriva Dacilor numai pentrucă făceau 
scandal la ușa imperiului, nu e serios, dacă nu te 
întrebi întâiu de ce făceau scandal... Dacii râvneau 
Ia civilizaţia strălucitoare a lumii romane, iar Ro- 
manii la bogăția ascunsă a barbarilor etc." V, Pâr- 
van a ascultat pe unde a urmat în Germania şi lecţii 
de economie politică, ca ştiinţă ajutătoare la înţele- 
gerea istoriei. Factorul economic şi însemnătatea 
lui în istorie îl duce pe Pârvan la o întinsă cerce- 
tare asupra neguțătorilor în Imperiul roman, 1908, 
rămasă nepublicată, dar în strânsă legătură cu care 
stă tema tezei sale de doctorat, pe care îl va da în 
1909: „Naţionalitatea neguțătorilor în Imperiul ro- 
man. O cercetare istorico-epigrafică (în limba ger- 
mană), Breslau 1909. Despre această lucrare, un 
mare specialist francez va spune mai târziu — J6- 
râme Carcopino, în 1927 — că „impreună cu T'ra- 
ficanţii italieni ai lui Hatzfeld, ea rămâne şi astăzi, 
cel mai bun studiu pe care-l avem despre dezvolta- 
rea comerțului în Antichitatea clasică”. 

'Tot aşa „Salsovia”, cu prefața din broşura sepa- 
rată, datată Septemvrie 1906, Berlin, unde de si- 
gur a şi fost scrisă, de altfel ca şi cealaltă, dovadă 
bogăţia deosebită a informaţiei, e departe de a fi 
numai o lucrare de prim contact şi iniţiere. Frag- 
ment dintr'un studiu asupra „Străjii romane la gu- 
rile Dunărei“, Salsovia este numele unei cetățui din 
şirul posturilor întărite dela vărsarea marelui flu- 
viu, între Noviodunum (Isaccea) şi Istros sau His- 
tria, la capătul peninsulei care se întinde între lacul 
Sinoe şi lacul Duingi. Studiul întreg, conceput mai 
târziu sub titlul „Viaţa romană la Dunărea de jos”, 
în două părţi: I. Autohtonii şi II. Cultura romană, 

nu avea să-l săvârșească Pârvan decât în parte. 
Aceasta va fi lucrarea din 1923: „Inceputurile vieții 
romane la gurile Dunărei“ în Colecţia „Țara noa- 
stră”, — Editura „Cultura Naţională“, colecţie și 
editură condusă de dânsul, Colecţia era menită să 
cuprindă scrieri pe înţelesul tuturora despre pă- 
mântul și poporul românesc, dar n'a putut avea ur- 
mare în domeniul istoriei. Vasile Pârvan a fost 
aproape silit să se rezumeze într'o scriere de ca- 
racter popular, nu numai fiindcă o credea poate 
mai utilă, dar fiindcă așa era situaţia. lar această 
situaţie Pârvan o constatase încă din 1906. „Odată 
şi odată va trebui începută desgroparea sistematică 
a urmelor romane dela vechea graniță a Imperiu- 
lui, a „limesului danubian“, în partea care cade pe 
pământul românesc, din Dobrogea, — așa precum 
a inceput incă de 10 ani Academia din Viena pen- 
tru partea din limes care cade în Austria, precum 
încă de mai inainte lucrează o comisie specială, pe 
socoteala statului, în Germania şi precum în timpul 
din urmă vor să facă şi Ungurii şi Sârbii şi Bulga- 
rii. Când și la noi se va începe lucrul, atunci va fi 
nevoie pe lângă sprijinul autorităților şi al publicu- 
lui şi de o sumă de tineri cari încă de mai înainte să 
Fi Fost măcar cât de cât puși în curent cu studiile la 
care vor da ajutor. Un studiu complet asupra „stră- 
jii romane la gurile Dunărei” numai după desgro- 
parea limesului va [i cu putință“. 'Tot atâtea ade- 
văruri, câte afirmări, unele adevăruri potrivindu-se 
şi pentru starea actuală, aidoma. Problema limesu- 
lui, a liniilor de hotar,romane, preromane şi de 
după părăsirea Daciei, dela Dunăre şi Olt, din Ar- 
deal și Banat, dealungul tuturor valurilor ce se gă- 
sesc în țara noastră, nu e numai o problemă actuală 
ci chiar una acută. In judeţul Covurlui s'a propus, 
de pildă, de curând, împădurirea bucății de val pu- 
ternic ce este acolo, dealtfel cu foarte bune inten- 
ţii, dar ceea ce nu se poate aproba cu nici un chip. 
Lucrurile trebuiesc întăi studiate și apoi de hotă- 

rât la ce destinaţii se va găsi mai drept cu cale, 
Pârvan ştia, dar greu s'a găsit cine să-l asculte şi 
atunci, numai în parte. In ce priveşte desideratul cu 
tinerii ce trebuesc pregătiţi, ca să ajute cu price- 
pere, la această mare operă de luminare a trecutu- 
lui, acest desiderat este începutul şcoalei sale ar- 
heologice şi a unei acţiuni care, dincolo de cadrul 
acestei şcoale, îmbrățișând toate posibilităţile de 
colaborare, a adus servicii neprețuite pentru cunoa- 
Şterea trecutului nostru, până în ziua de azi. 

La Berlin, Vasile Pârvan n'a stat numai strâns 
legat de studiile sale, pentru care începea să simta 
o mare chemare, ceea ce se vede astăzi că era de- 
plin îndreptăţit. Departe de ţară, pe care o vedea 
astfel cu mult mai bine, tânăr luminat, la începutul 
unui nou veac, el nu putea să nu se gândească ade- 
sea acasă, în ţară, iar acest acasă era acum o no- 
țiune cu totul deosebită de aceea a tinerilor din 
timpurile anterioare, Intr'o conferinţă, ţinută la So- 
cietatea academică română din Berlin, la 24 lanua- 
rie 1906, Vasile Pârvan, departe de a repeta, ca 
de atâtea ori alţii, fapte trecute în legătură cu Llni- 
rea „cea mică'' dela 1859, pe care le cunoştea de- 
altfel aşa de bine, el le consideră cunoscute de toți 
şi se ocupă pe larg şi minuţios cu stările prezente, 
adânc îngrijat de ele şi de viitor. Nici nu se putea 
altfel, față de şcoala la care se formase sufletește 
încă fiind la Bârlad şi mai ales la Bucureşti. EI se 
ridică între altele împotriva „străinilor și înstrăi- 
naţilor care duc o campanie nedreaptă și rea con- 
tra „„Sămănătorului”; părerile şi sfaturile lui sunt 
înțelepte şi, multe se potrivesc chiar pentru astăzi, 
ca de pildă, munca sinceră ce o recomandă, — 
„desinteresată și cinstită a fiecăruia în parte, 
în ramura sa de activitate“ și altele. Vrednic 
de deosebită menţiune e că, această conferință 
a apărut în „Luceafărul“ dela Budapesta şi separat 
în editura aceleaşi reviste. 'Tot în aceeași revistă şi 
în acelaș an, anul jubiliar, se publică de Vasile 

Pârvan: „Istoria Statelor româneşti până la 1526. 
Inceputurile poporului românesc. Românii din 
stânga Dunărei până la întemeierea Principatelor”. 
Numele autorului, momentul şi locul apariţiei aces- 
tei serii de articole capătă astăzi o semnificare deo- 
sebită, în şirul întâmplărilor şi marilor evenimente 
din primele decenii ale acestui veac. Pârtia bună 
se făcuse atuncea când profesorul N. lorga citise a 
sa „Istoria lui Mihai Viteazul pentru poporul ro- 
mânesc“, apărută la Minerva 1901, ca musafir, 
chiar în Seminarul de limba română al Ulniversi- 
tăţii budapestene, de faţă fiind şi, pe atunci studen- 
tul, în vârstă mai mare cu un an decât Vasile Pâr- 
van: poetul Octavian Goga. Am auzit acest fapt 
chiar dela d. Iorga şi cred că nu l-am plasat la loc 
nepotrivit. 

Cu o asemenea pregătire, completată în penul- 
timul an de studii în Germania, printr'o călătorie 
de patru luni în Italia, la Florenţa şi Roma cu 
împrejurimile, Neapole, Herculaneum, Pompei, 
Capri, Paestum, vreme în care asistă la săpăturile 
ce se făceau la Roma, pe Palatin şi în For, precum 
şi la Pompei, se înțelege sub ce favorabile auspicii 
lua V. Pârvan, în toamna anului 1909, moștenirea 
ştiinţifică a de curând decedatului Gr. G. Toci- 
lescu. Spre deosebire însă de acesta, cu gândul pe 
care l-a urmat consecvent toată vieața: de a se de- 
dica exclusiv istoriei vechi a țării sale şi a locurilor 
din jur. Trecuse vremea înaintașului său, când cu 
o egală încredere, cineva putea să abordeze şi să 
se aştepte la rezultate pozitive în mai multe dome- 
nii: vechi monumente greco-romane, inscripții reli- 
gioase slavo-române, antichităţi româneşti, istorie 
veche şi nouă, folklor și literatură, manuale didac- 
tice etc, Aşa fusese Gr. Tocilescu. lar autorul aces- 
tor rânduri a şi încercat să explice, odată, de ce? 
„O urmare firească a faptului că, din punct de ve- 
dere ştiinţific, noi am fost şi ne găsim încă (era în 
1919) într'o fază în care numai câțiva, foarte pu- 

ţini dintr'o generaţie, muncesc, iar aceia, fatal, sunt 
aduşi să le îndeplinească pe toate, pare-că, pentru 
a suplini lipsa de ideal cu care nici o generaţie nu 
se poate prezenta înaintea viitorului”. Aceste rân- 
duri au fost publicate în „Revista Istorică” a d-lui 
lorga, care cu adâncă înțelegere le-a lăsat să treacă 
şi nici Pârvan, al cărui colaborator eram din 1915, 
nu mi-a arătat cea mai mică contrarietate. 

In acelaş an 1909, Pârvan scoate cartea sa des- 
pre Marcus Aurelius şi Lucius Aurelius Commodus 
(138—161 după Hristos), studiu istoric, cu o amă- 
nunţită parte de tălmăcire şi istoric al stoicismului, 
rod al preocupărilor sale filosofice, din vremea stu- 
diilor dela Berlin, preocupări paralele cu acelea de 
economie politică, ce se reflectează în teza sa de 
doctorat, precum s'a arătat mai sus. 

In legătură cu această interesantă şi frumoasă 
carte despre Impăratul-filosof, care pe de o parte 
n'a fost scutită nici chiar de acuzarea de plagiat 
(noroc că acuzarea venea din partea unui coleg, 
candidat la aceeaşi catedră, deci situația era oare- 
cum... clară!), dar, pe de alta a fost premiată de 
Academia Română, — s'a afirmat că Pârvan şi-ar 
fi pierdut credința sa creştină, asemenea cu Ernest 
Renan şi alţii. Afirmarea, făcută dealtfel cu per- 
fectă bună credinţă şi silințe lăudabile de a explica 
o personalitate-aparte, complexă şi în continuă pre- 
facere, mi se pare greşită, în orice caz mult exage- 
rată. Nu aici e locul, dar se poate dovedi că Pâr- 
van, cel puţin în Marc-Aureliu nu face confesiuni, 
ci se sileşte să scrie istorie, să reconstituie și să ex- 
plice, pe metodă era stăpân, să explice raportul din- 
tre stoicism şi creștinism, lămurind încă odată locul 
creştinismului în istoria veche și a lumii. „Noi sun- 
tem urmașii lui Marcus tot așa de mult ca ai primi- 
lor creştini“. Aşa zice istoricul, iar omul care este 
istoricul, s'a gândit de sigur: aşa ar trebui să fie, 
prin reînoire continuă, prin tot alţi oameni, din ce 
în ce mai buni. „Călătorul, care cercetează astăzi, 

cu gândul îndreptat spre cele trecute, rămăşiţele 
clădirilor de pe Palatin, ori merge la Villa Adriana, 
poate urmări oarecum chiar paşii oamenilor mari şi 
buni, cari au locuit acolo şi de cari va fi vorba mai 
departe: Hadrian, Antoninus Pius, Marcus Aure- 
lius". Pot afirma, după câte ştiu, că Pârvan n'a pă- 
răsit niciodată credinţa sa, ci numai că a putut-o în- 
ţelege într'un fel al său, cu tot ce a cules și i-a pă- 
truns sufletul, din învățătura şi practica posibilă a 
filosofiei şi în deosebi a stoicismului antic. Până la 
sfârşit, obicinuia să asculte slujba de Duminecă, cu 
tâlcul şi cântările ei adânc răscolitoare, iar preotul, 
cărturar şi artist, îi era unul din cei mai buni prie- 
teni. Şi aceasta nu era cumva o întoarcere. Așa va 
fi fost totdeauna. 


In 1910 Vasile Pârvan e numit și director al Mu- 
zeului Naţional de Antichităţi, în situaţia deci de 
a lua încă dela începutul carierii sale și laturea ar- 
heologică a catedrei avute mai înainte de acelaş Gr. 
G. Tocilescu. Dar spre deosebire de Tocilescu, Va- 
sile Pârvan înţelege a-şi asocia şi a-şi forma la mu- 
zeu, colaboratori, atrăgând cât mai mulți tineri bine 
înzestrați și harnici, cari să se consacre acelorași 
studii. E, precum am văzut, visul său dela 1906, 
din prefața Salsoviei, în care Pârvan punea cu o 
perfectă claritate, problema limesului danubian în 
întregimea ei, pe o scară şi cu puteri altele decât 
acelea singure, sau cu ajutoare de circumstanţă, fie 
ele oricât de valoroase, ale lui Tocilescu, Spirit or- 
ganizator deosebit de precoce, V. Pârvan şi 
numai ce trebuie făcut, ci şi cum trebuie să se facă 
acest mare lucru, care este până în ziua de astăzi: 
prelungirea spre răsărit până la Marea Neagră şi 
până la Nistru, a cercetărilor de limes, de cetăți şi 
valuri de hotar, cercetări care la Dunărea de mijloc 
au acum o vechime de mai mult de 50 ani. E neîn- 
chipuit de puţin ce se face astăzi şi tot aşa, e neîn- 

chipuit de mult ce se pierde, întârziindu-se o ase- 
menea acţiune de incomparabilă însemnătate, pen- 
tru cunoașterea trecutului nostru străvechiu. Ca di- 
rector al Muzeului Naţional de Antichităţi, Pârvan 
trebuia să aibă în grijă privegherea şi cercetarea 
ruinelor antice din tot cuprinsul țării, iar aceasta 
trebuia să o facă fără personal şi fără mijloace. Ne 
putem închipui în ce situație se găsea cel ce avea 
această mare răspundere. O va manifesta în cu- 
rând, după ce însă va fi pornit lucrul greu, care 
era explorarea arheologică a țării, aşa precum 
şi-o propusese și o visa el, 

In 1911 Vasile Pârvan publică „Contribuţii epi- 
grafice la Istoria creştinismului daco-roman", pre- 
gătită în parte încă de pe când era la Berlin, lucrare 
foarte grea, mai ales din pricina caracterului cu to- 
tul inegal al izvoarelor. Documentată cu tot ce se 
putea, lucrarea cuprinde o întinsă cercetare asupra 
răspândirii creştinismului în dreapta şi în stânga 
Dunărei, mai ales din veacul al IV-lea încoace, dar 
şi cu referințe asupra timpurilor anterioare, deci 
asupra celor dintăi trei veacuri. Cu aceste trei 
veacuri s'a ocupat recent, douăzeci şi ceva de ani 
după cercetarea lui Vasile Pârvan, un tânăr distins 
al Universităţii noastre. d. Anton Velcu, cu tema 
dată de colegul meu, d. Sc. Lambrino: „Contribuţii 
la studiul Creştinismului daco-roman Secolul I—IV 
d. Hristos". O tratare din nou a întregei probleme, 
în cadrul „creațiunilor româneşti", alături de nea- 
mul, limba și grupările politice fundamentale dela 
noi, o face d. Iorga, în capitolul: „legea românea- 
scă” din a sa „Istorie a Românilor“, Vol. II, 1936. 

Tot în 1911 Vasile Pârvan publică în „Buletinul 
Comisiunii Monumentelor Istorice“: „Cetatea Tro- 
paeum. Consideraţiuni istorice“, separat 1912. Ce- 
tatea Tropaeum este cetatea dela poalele formida- 
bilului deal, deasupra căruia se ridica uriaş Monu- 
mentul dela Adamclissi — şi mai sunt astăzi rui- 
nele — stăpânind cu vederea până departe valea 

Urloaei şi toate văile din jur. Cercetările au fost re- 
luate şi duse mai departe, cu multă stăruință, de 
colegul meu, d. Paul Nicorescu dela Universitatea 
din laşi, elev al lui V. Pârvan ca şi d. Lambrino. 
In vara aceluiaş an 1911, încep cercetările şi să- 
păturile dela Ulmetum, cetatea veche dela Pante- 
limonul-de-sus din Dobrogea, săpături care ţin 
trei ani şi sunt publicate în Analele Academiei, în 
patru părți cuprinzătoare, apărute între 1912— 
1914. Caracteristic, începutul comunicării dela 3 
Februarie 1912: „Din motive metodice şi de ordin 
material, am fost nevoit să amân deocamdată sine 
die săpăturile pe cari, cu întreruperi destul de în- 
delungate, le făcea Direcţia Muzeului Naţional de 
Antichităţi încă de acum douăzeci de ani la Adam- 
clissi, pentru desgroparea cetății antice de acolo, 
numită Tropaeum Traiani”. „Mijloacele puse de 
Minister — prin bugetele anuale — la dispoziția 
Muzeului Naţional, în vederea săpăturilor, fiind 
mai puțin decât modeste, iar personalul necesar 
pentru supravegherea tehnică a săpăturilor lipsind 
cu totul, am socotit mai potrivit să încep însumi un- 
deva, unde nu se mai săpase mai înainte de arheo- 
logii noştri, în vreun castel mic de graniţă din Ol- 
tenia sau Dobrogea, săpături sistematice pe o 
scară mai restrânsă, conduse direct și neintrerupt 
de mine, cu asistența unui număr de tineri, pe cari 
să-i introduc acum prin campanii speciale în teoria 
şi practica săpăturilor arheologice“. Gândul şi vi- 
sul dela Berlin, din 1906, începea acum să fie rea- 
lizat, de profesorul dela Facultate şi directorul de 
Muzeu, membru corespondent al Academiei. Așa 
se fac, în toate domeniile, lucrurile cu adevărat 
bune şi de folos, mai presus de oamenii în parte, 
oricine ar fi, şi cei ce-o înţeleg, este spre lauda 
lor, deplin meritată şi durabilă. Mi se pare că nu 
s'a spus, că Ullmetum, dealtfel ca şi Histria, des- 
pre care va fi vorba imediat, sunt cele dintăi mari 
publicaţiuni arheologice ce s'au produs la noi, fără 

a uita, cred, nimic şi pe nimeni. E vorba, fireşte, de 
săpături executate şi publicate de ai noştri. 

In 1914 Vasile Pârvan expune la Academie si- 
tuaţia ruinelor antice dela noi şi a cercetărilor ştiin- 
ţifice asupra lor. In 1903 se alcătuise de către Mi- 
nisterul de Culte un inventar al tuturor monumen- 
telor istorice din țară. Pe dealtă parte, încă din 
1893 se votase o lege şi un regulament pentru des- 
coperirea monumentelor şi obiectelor antice. Cum 
zice Pârvan, Ministerul de Culte, de Interne şi Do- 
menii — şi celelalte în chip anex, îşi luau prin 
aceasta, obligaţia de a priveghea asupra preţioase» 
lor rămăşiţe istorice. O lege specială pentru con- 
servarea monumentelor istorice dispunea, tot în 
1893, ca o Comisiune deosebită, a monumentelor 
istorice să poarte această grijă. Prin prima din cele 
două legi, supravegherea tuturor săpăturilor fu 
dată Muzeului Naţional de Antichităţi. Gr, Toci- 
lescu a făcut ce-a putut, cercetări și săpături în 
câteva puţine locuri istorice din țară. Pentru rest, 
prefecţii, revizorii şcolari etc. au contribuit la apli- 
carea legii, după legăturile ce le aveau cu directo- 
rul Muzeului. Comisiunea Monumentelor s'a măr- 
ginit la restaurarea ori conservarea vechilor bise- 
rici şi mănăstiri, lăsând monumentele greco-romane 
cu totul în seama Muzeului de Antichităţi. Dar 
acesta nu avea mijloace. Ar fi trebuit vreo 30 gar- 
dieni a 60 lei lunar. Tocilescu nu a încercat măcar, 
pe deoparte să formeze personalul priceput, pe 
dealta să stăruie la buget ca să se dea mijloace. 
Aşa s'a ajuns la o sumă de distrugeri. Nici Mini- 
sterul de interne n'a putut face mare lucru, faţă de 
incultura şi materialismul feroce al funcţionarilor. 
In 1913, arată V. Pârvan, privegherea şi cercetarea 
ruinelor şi săpăturilor au fost trecute dela Muzeu la 
Comisiunea Monumentelor Istorice, rupându-se o 
tradiţie de douăzeci de ani. Dar legea din 1913 nu 
prevede nimic asupra controlului, clasării şi stu- 
dierii monumentelor istorice. Pârvan inzistă asupra 

unui Serviciu de inspecţie şi pază, de cercetare 
tehnică şi centralizare ştiinţifică şi administrativă, 
într'un organ bine definit, nu numai un simplu bi- 
rou informativ. E] cere o legiferare clară şi precisă, 
în direcţia centralizării antichităților greco-romane 
şi mijloace pentru organizarea autonomă a unui 
Serviciu de priveghere şi cercetări a resturilor an- 
tice. Incheie cu un apel pentru Histria, singura 
parte în care a reușit, E un fragment din lunga şi 
trista poveste a unei instituţiuni nefericite, care, 
după douăzeci şi ceva de ani, se găseşte, în ce pri- 
veşte nevoile de mai sus, în aceeaşi stare, ba poate 
şi mai rău, Pe Vasile Pârvan l-a mângâiat la Aca- 
demie, d. orga, când i-a răspuns la discursul său 
de recepţie din Mai 1914: „Imi pare rău că de- 
testabile consideraţii personale, aduse pe lângă in- 
diferența ce înconjoară la noi marile opere de cul- 
tură, te-a împiedecat întru câtva, de a continua. 
Au fost oameni cărora li s'a părut că se poate face 
acest lucru de alţii decât d-ta, și mai ales fără d-ta. 
“Te vor răzbuna, ca membru exclus câtva timp din 
Comisiunea Monumentelor Istorice, căreia i s'a în- 
credințat sarcina de a te înlocui printr'o colabo- 
rare de bunăvoinţe care nu echivalează mai nici- 
odată cu o individualitate, rezultatele ce se vor 
obținea pe aceastălaltă cale. Şi atunci directorul 
Muzeului va fi restabilit, printr'o lege însuflețită 
numai de interesul public, în drepturile de cari a 
ştiut să uzeze într'un chip așa de folositor“. Stările 
însă au rămas până astăzi, şi aşteaptă de abia 
deacum înainte, atenție şi îndreptare. Vieaţa şi 
munca lui Vasile Pârvan nu sunt numai un prilej 
de aducere aminte, ci și de serioase meditări, pen- 
tru ceea ce este de făcut. Nu pentru oameni care 
sunt trecători şi pot să jertfească, să tacă şi să uite, 
ci pentru instituții care sunt permanente, ale noa- 
stre, ale tuturora şi trebuiesc să fie legitimarea și 
mândria noastră. 

Fără întrerupere, urmează săpăturile și mai mari 


83 19 


dela Histria, între 1914—1916, cetate ce va ră- 
mâne pururea legată de numele său. Nu numai prin 
valoarea excepțională a materialului găsit, ci şi 
fiindcă din nici o localitate antică, săpată până 
acum la noi, nu s'au scos încă, în perfectă legătură 
cronologică şi culturală, documente de aşa de 
mare însemnătate ca cele dela Histria, In ultimul 
timp, pe vremea cercetărilor conduse de Pârvan, se 
descoperiseră şi caracteristice resturi preistorice, 
covârșite de civilizațiile istorice ale marii cetăți. Ca 
să poată duce cu spor mai departe silințele sale, 
Vasile Pârvan a adus la Histria, rând pe rând, pe 
cei mai buni dintre ascultătorii şi elevii săi, deprin- 
zându-i să cunoască și să se înfrățească cu pămân- 
tul, bun păstrător şi părinte al vieţii, să strângă cu 
atenţie toate rămășițele ce le ascunde; să le cla- 
seze, să le orânduiască şi să le publice, pentru lumi- 
nata întregire a tot ceea ce a fost odinioară pe 
aceste locuri, pe cât omeneşte aceasta e cu putinţă, 
Tot el a ridicat un modest dar solid adăpost de 
lucru, din piatra fără trebuință, rezultată de pe 
urma primelor cercetări. Silueta albă a casei dela 
Histria, în preajma zidurilor surii, patinate de vre- 
muri, ale cetăţii, străluceşte până la mari depăr- 
tări, în bătaia soarelui, sau numai sub larga boltă 
de un albastru puternic a cerului dobrogean, pe li- 
nia întinsă a câmpurilor roşii închise, tivite la ori- 
zont de linia neagră a Mării. Şi tot el a plănuit 
construcția unui mare muzeu local, care însă n'a 
putut fi realizat decât după moartea sa, în pro- 
porţii mai reduse şi acesta e de mult gata, fiind fo- 
losit după cum i s'a destinat. Aşa precum Alexan- 
dru Odobescu este întemeietorul învățământului 
arheologic din România veche, — după Gr. G. To- 
cilescu, arheolog şi epigrafist de mare merit al ace- 
loraşi timpuri, Vasile Pârvan va rămâne cel dintâi 
organizator al cercetărilor şi săpăturilor arheologice 
la noi, iar Histria, cel dintăi și cel mai mare câmp 
de lucru în domeniul antichității greco-romane din 

Dacia noastră. lată temeiul pentru care, chemat la 
conducerea Muzeului Naţional de Antichităţi, după 
moartea lui Vasile Pârvan, ca mai deaproape al 
său colaborator din ultimii săi doisprezece ani de 
activitate, am crezut de a mea datorie, să aleg pen- 
tru ducerea mai departe a lucrului început de Păâr- 
van la Histria, pe acela dintre elevii săi, cel mai 
pregătit în studiile de bază ale maestrului său, elev 
un timp al marelui epigrafist francez, Bernard 
Haussoullier. Este d. Scarlat Lambrino, iar o feri- 
cită întâmplare a făcut, ca d. Lambrino să [i fost 
ajutat la lucrul său din pustietatea dela Histria, de 
d-na M. Lambrino, o cunoscătoare reputată a cera- 
micei antice, pentru care Histria a dat, încă dela 
începutul cercetărilor, preţioase materiale, publi- 
cate în revista „Dacia”, cu subtitlul „Cercetări şi 
descoperiri arheologice în România” |—II, 1924— 
1925, întemeiată de Vasile Pârvan, volumul III— 
IV, publicat de mine în 1933. Alte bogate materiale 
ceramice, descoperite la Histria după V. Pârvan, 
sunt cuprinse în publicaţia recentă a d-nei Lam- 
brino, din colecţia revistei „Istros“, condusă de d. 
Lambrino, 1938. 

In ce privește publicaţia despre Histria a lui Va- 
sile Pârvan, ea a fost mai puţin norocoasă faţă de 
celelalte ale sale întreprinderi. Plănuită în șase 
părţi organice (nu după campanii, ca Ulmetum), 
ea avea să înceapă cu vieața antică din orașele 
greceşti dela Marea Neagră, urmând cu situația 
generală a Histriei şi descrierea ruinelor, apoi cu 
fragmentele arhitectonice, sculpturale și picturale, 
inscripții, teracote şi vase greceşti din secolul al 
VII şi VI în. de Hristos, ca să încheie cu descope- 
ririle mărunte. Din toate acestea a apărut numai 
partea cu inscripțiile, Histria IV şi VII, în An. 
Acad. Rom. 1916 şi 1923. De asemenea o a treia 
serie de inscripţii din 1923—1925, a apărut în Da- 
cia IL. 1925. 

In restul de vreme, nepotrivită pentru lucrările 

pe teren şi paralel cu cursurile sale, Vasile Pârvan 
a publicat în tot acest răstimp, înainte de război, 
fie dări de seamă în Jahrbuch-ul Institutului arheo- 
logic german, fie studii, în formă de comunicări la 
Academie, precum „Castrul dela Poiana și drumul 
roman prin Moldova de jos“, 1913, sau „Descope- 
riri nouă în Scythia minor“ (Dobrogea), 1913 şi în 
acelaș an: „Știri nouă din Dacia Malvensis“ (Olte- 
nia). La Poiana aveau să se facă — după război — 
ample cercetări și săpături de către d-na și d. Radu 
Vulpe, cu bogate rezultate, publicate în Dacia III şi 
IV. Lucruri din această aşezare se pot vedea nu 
numai la Muzeul de Antichităţi din București, ci şi 
la Muzeul orășenesc din Tecuci, prin purtarea de 
grijă a edililor şi iubirea pentru acest fel de lucruri 
a d-lor Dumitriu şi profesor Solomon. Săpături în- 
tâmplătoare la Constanţa au dat, tot înainte de 
război, peste o parte din zidul cetăţii Tomi. Profe- 
sorul Pârvan a prezentat aceste descoperiri în: 
„Zidul Cetăţii Tomi”, Analele Academiei Române 
1915 şi nu puţină stăruință şi cheltuială de vreme 
mi-a trebuit, ca director de muzeu, ajutat fiind de 
bunul edil al Constanţei — d. avocat Vulpe — să 
asigur acest colţ, de cea mai autentică vechime, im- 
presionantă pentru orice om cu cât de puţin bun 
simţ istoric, o consolidare şi rânduială cuviincioasă, 
care totuşi nu se păstrează curat totdeauna. 

Către sfârşitul anului 1915 începe la Muzeul de 
Antichităţi lucrul celui ce subscrie aceste rânduri 
de pioasă aducere aminte, dar şi, după datorie, de 
subliniere a ceea ce s'a făcut sau trebuie să se facă, 
pentru progresul mai departe a celor începute de 
înaintaşi. Fapte de ispravă, fără continuitate și fir 
de tradiţie, fac şi sălbaticii, Istoricul, preocupat 
până acum numai de antichităţile greco-romane și 
monumentele epigrafice, îmbrățișează cu încredere 
şi entuziasm pe cel ce venea să-l ajute. Profesorul 
V. Pârvan este de acum înainte un convins spriji- 
nitor al preistoriei. In chiar vara anului 1915, asis- 

tenţii săi descoperiseră într'o călătorie de recu- 
noaştere pe malul drept al Dunărei, în părţile Si- 
listrei, un şir de localităţi cu resturi suspect pre- 
istorice. Aduse la Prefectura Durostorului (prefect 
era — de bună aducere aminte — d. Cămărăşescu), 
au fost identificate de mine, şi lucrul a rămas, 
fiindcă apoi, materialul s'a pierdut. Cu solicitudine 
şi înțelegere de admirat, V. Pârvan se va strădui 
continuu, să cucerească după război — şi pentru 
preistorie — un loc legitim la Universitate. Va fi 
ajutat nu numai de d. prof. lorga ci şi de regretatul 
Dimitrie Onciul. Studenţii profesorului Pârvan vor 
fi cei mai asidui ascultători și ai noului curs. Ca 
să dea un exemplu de neobosită dragoste de ştiinţă, 
un an întreg Pârvan a asistat oră cu oră la lec- 
ţiile de preistorie ale ajutorului său dela Muzeu, 
docent şi mai târziu conferenţiar la aceeași Facul- 
tate. E partea preistorică a cursului de „Antichităţi 
naționale“ dela Facultatea de litere şi filosofie din 
București, în cadrul cărui curs Vasile Pârvan a tra- 
tat în acelaş an partea de antichităţi greco-romane. 
După lecţiile generale de arheologie şi preistorie 
ale lui Odobescu la Bucureşti și acelea de arheolo- 
gie integrală — dela preistorie până la arta nouă — 
ale lui TVeohari Antonescu la lași, — V. Pârvan va 
rămâne şi în această privință un precursor, 

Sunt multe lucruri despre care nu se poate stărui 
în parte. Activitatea lui Vasile Pârvan şi înainte 
şi după război este cu totul excepţională. Pare că 
ar fi presimţit că în curând se va duce la odihnă. 
In 1913, V. Pârvan se prezentase ca voluntar şi, 
ataşat la o divizie, făcuse tot ceea ce i se putea cere 
cu drept cuvânt: cercetări arheologice, la Dişi- 
Pudac și Gheicciler. Pârvan nu făcea altceva de- 
cât lucrul de seamă ce lam făcut mai tărziu, în 
timpul marelui război, toți arheologii de pe toate 
fronturile: la Rin, în Mesopotamia, la Salonic şi 
peste tot. La noi, nu știu nimic, decât că, de pildă, 
la Rădășeni, în judeţul Baia, lângă Fălticeni, cu 

ocaziunea săpăturilor de tranşee, s'a stricat, irepa- 
rabil, staţiunea preistorică, recunoscută încă de 
poetul şi arheologul regional N. Beldiceanu. Mare 
păcat şi lucru barbar, de ruşine pentru o întreagă 
naţiune. Sunt şi alte multe exemple, care nu trebuie 
să se mai repete. 

In 1919 sia făcut mare pomenire, pentru Impă- 
ratul Traian: o mie de ani dela așezarea romană 
peste străvechea temelie tracică și dacică a poporu- 
lui nostru mult încercat. Profesorul Pârvan a ţinut 
cuvântarea festivă, care începe cu... sunt Paren- 
talia — prăznuim amintirea părinţilor noştri — pu- 
blicată întâi în „Luceafărul“, fost la Budapesta, iar 
acum la Bucureşti. „Fiecare popor trecut la Romă- 
nism a apărat apoi noua lui formă de viaţă în felul 
său deăsebit, cu străvechile lui puteri preromane", 
E un imn închinat naturii și puterilor omului, Da- 
lumii, soarelui, Romei, Statului-zeu, Impăratu- 
lui, lui Decebal, Mai târziu, un tânăr cugetător, 
cu multă știință de carte şi simţ, a tras de aici şi 
din-ce a mai scris Pârvan, aproape un întreg stu- 
diu: „Pârvan şi filosofia statului“. Nu ştiu dacă 
Pârvan a prevăzut așa ceva. 

Din materialul dobrogean, Pârvan publică: „Ge- 
rusia din Callatis, Analele Academiei Române 
1920, şi „Gânduri despre lume și vieață la Greco- 
Romanii din Pontul-Stâng'', acelaş loc şi acelaş an. 
Callatis era odinioară Mangalia de astăzi; gerusia 
era sfatul bătrânilor de acolo. La Callatis s'au făcut 
continuu săpături şi după Vasile Pârvan. Intâi pro- 
fesorul D. M. Teodorescu, apoi, an de an, a săpat 
d. Sauciuc-Săveanu, cu rezultate foarte de seamă, 
dar cu mijloace restrânse, mai ales faţă de necesi- 
tăţile de expropriere, fără de care nu se va putea 
ajunge niciodată la explorarea completă a vechii 
ânduri despre lume şi vieață” etc. este:o 
încercare de a reconstitui vieața sufle- 
tească a populațiilor vechi din cetățile dela Marea 
Neagră, după câte ştiri ni s'au păstrat și câte mo- 


24 88 


numente s'au descoperit până acum, cu multe şi 
preţioase lumini asupra aceleeaşi vieţi din interior, 
mai simplă, dar tot așa de vrednică de cunoscut, a 
strămoşilor noștri Traci. „Grecii iubeau vieața din 
lumea aceasta şi nu credeau că după moarte e alt- 
ceva decât un somn vecinic. Tracii desprețuiau 
vieața pământească, aşa de săracă şi aspră, şi cre- 
deau într'o alta mai bună, după moarte“. „Roma- 
nii, veniţi în Pontul-stâng din secolul l-iu sunt 
soldați, agricultori ori negustori: oameni sim- 
pli, cari nu se deosebesc în gândurile lor despre 
lume şi vieață aproape întru nimic de Greci ori de 
aborigenii Traci, contemporani”. “Viaţa e totul: 
cel răposat nu poate [i mai drept prețuit și mai 
sincer plâns decât dacă trecătorul ştie cine-a fost 
el şi ce-a fost în vieața de aici. Fiecare piatră de 
mormânt greco-romană e un imn al vieţii”. 

In acelaş an V. Pârvan publică „Idei şi forme 
istorice“, patru lecţii de deschidere a cursurilor 
sale. Cu totul semnificativă mi se pare întâia: „Da- 
toria vieţii noastre”, ţinută în ziua de 3 Noemvrie 
1919, la Cluj, unde Pârvan este unul dintre organi- 
zatorii şi profesorii Universităţii românești, care 
avea să dea apoi aşa de multe și frumoase roade. 
Cu ce suflet plin de amintiri şi de emoția clipei de 
atunci, va fi citit Pârvan lecţia sa, nu mai mult de- 
cât treisprezece ani dela cuvântarea sa despre 
„Unire“, ţinută la Berlin şi cinci ani dela discursul 
său de recepţie la Academie — cu dreptele cuvinte: 
„Alături cu fiecare din noi, creşte încă de când sun- 
tem în leagăn, datoria vieții noastre“, Acum, fi- 
reşte, e mai complicat. Vede lucrurile ca pentru o 
țară nouă, care n'a fost decât visată și s'a înfăptuit 
abia acum, după vis de veacuri, Firul conducător se 
poate totuși desluşi şi e: prin nație, dincolo de ea, 
între popoarele cele mai de seamă ale lumii, ca să 
lăsăm, asemenea cu ele, o cât mai mare parte, în 
cuprinsul bunurilor superioare ale umanității. UL 
tima din aceste lecţii, ţinută la Bucureşti, la deschi- 

derea cursului său despre originea dramei antice, 
este un dialog în felul dialogurilor filosofului Pla- 
ton. Titlul e, după numele unuia dintre personagiile 
între care se țese pânza temei: Anaxandros, Ca şi 
în „Marc-Aureliu” sau „Gânduri despre lume şi 
vieaţă etc.', Pârvan reconstituie în episoade vieața 
sufletului la cei vechi. Sunt anii dintre 1917—1922, 
când, după ce-și pierduse soţia în împrejurări tra- 
gice, printre străini, V. Pârvan se reîntoarce la me- 
ditările şi visările filosofice, cu care din fericire, se 
deprinsese din tinereţă, ca să-i fie acum singura 
salvare, refugiu și mângâiere. L-am văzut de multe 
ori, în vara şi toamna anului 1918, la laşi, găzduit 
la prietenul său, d. D. Gusti, unde a avut fericitul 
prilej să aibă la dispoziţie bogata sa bibliotecă filo- 
sofică. Nu voi uita niciodată, cuvintele cu care m'a 
întâmpinat într'un rând în cămăruța retrasă ce-şi 
alesese: „Imi vine, simt că am să înebunesc!'. Su- 
ferinţele sale proprii şi tragica stare a ţării, răsco- 
liau, în răstimpuri, sufletu-i sbuciumat, până la cele 
mai intime resorturi, gata să se zdruncine sau chiar 
să se rupă. De aceea — pentru un timp — misti- 
cismul de care se resimt cursurile şi scrisul său în- 
treg. Pârvan a învins însă criza, care pe mulți alții 
i-ar fi răpus; s'a învins pe sine. 

Dar şi prin munca sa, tot mai aprigă, Pârvan a 
învins criza şi a ajuns la un liman liniştit şi în cu- 
rând la onoruri pe drept meritate. In 1919 V. Pâr- 
van prezintă un proiect de organizare a Ulniversi- 
tăţii naţionale a Daciei Superioare. Proiectul era 
adresat „Marelui Sfat naţional al Românilor din 
Ardeal, Banat şi Ţara ungurească“. Publicat întâi 
în „Luceațărul“ şi în 1922, de d. Onisifor Ghibu, în 
a sa „LIniversitatea din Cluj şi Institutele ei de 
educație“, proiectul cuprinde propuneri, unele puse 
în lucrare cu deosebit sueces, ca de pildă, exten- 
siunea universitară, care a început în 1924, chiar 
dacă numele lui Pârvan a fost în parte uitat. De- 
altfel, chiar activitatea, astăzi așa de intensă ce 

împânzește întreaga țară, cu cercetările de tot felul” 
şi aplicările lor practice, conduse de d. Gusti şi pa- 
tronate de însuşi M. S. Regele Carol II, care, după 
Iluştrii Săi Părinţi, aprecia în chip deosebit pe Va- 
sile Pârvan, — activitatea aceasta porneşte în 
parte şi dela Vasile Pârvan, cu sugestiile şi părerile 
sale, formulate repetat, în legătură cu Asociaţia 
pentru studiul și reforma socială, publicate în „Ar- 
hiva” Asociaţiei, încă dela al ei început. Pârvan ia 
parte cu rară însufleţire, muncă şi devotament, la 
tot ceea ce crede că e de datoria sa, față de noile 
timpuri ce se deschid. Pătrunzător răsună astăzi, 
douăzeci de ani după ce au fost rostite, gânduri ca 
acelea ce se cuprind în Memorialul citit la deschi- 
derea cursurilor sale din Decemvrie 1918: „Au că- 
zut pentru libertate: LIn cântec de jale şi un cântec 
de biruinţă” — o parte citită în prezența Princepe- 
lui Moştenitor, Regele nostru de astăzi. „In locul 
dreptului celui slab, la apărare, s'a ridicat dreptul 
celui tare, la robire“. „De patru ani şi patru luni 
ține uriașul masacru al inocenților“. „Imens rânjet 
de satisfacţie trebuie să [i strâmbând faţa hâdă a 
lui Satan, a lui Ahriman, a lui Siva, a tuturor zeilor 
cari disprețuiesc, urăsc şi calcă în picioare, strivind 
cu scârbă, neamul aşa de numeros, aşa de mândru 
şi așa de becisnic al oamenilor. Şi totuşi, din haosul 
primitiv s'a născut armonia, lumina şi pacea. Din 
cataclismul vremii de acum se naşte o nouă orân- 
duire a lumii”, „Acei cari au căzut, au fost sămânța 
pe care o îngroapă în pământ sămănătorul, ca să 
dea rod nou: „dela moarte la viață“. „Carte cu li- 
tere de foc e războiul, din care mintea neastâmpă- 
rată a popoarelor lumii învaţă din veac în veac, ce 
e jertfa, ce e idealul, ce e patria“. „In zări arde 
Walhalla, Walhalla zeilor vechi, Walhalla zeilor 
răi. Tronurile lor, în Răsărit și Apus, se prăbuşesc. 
Limbi uriașe de foc se preling de jur imprejurul 
burgului dacoroman. Dogoriri de văpaie pătrund 
până departe în pământul dacic... Neclătinat, senin, 

Lără ură şi fără răsbunare, priveşti, o Geniu al na- 
țiunii mele, amurgul zeilor ce i-au fost duşmani”. 
Sau din partea doua, a Imnului de biruință: „Cân- 
taţi biruința unică a luptătorilor iubirei, asupra 
asalturilor zadarnice ale luptătorilor urei. Noi am 
biruit în bucurie şi în seninătate... noi am biruit cum 
birueşte primăvara gerul iernii, ei au biruit cum bi- 
rueşte grindina holdele verzi. Noi am biruit cu gân- 
dul, ei au biruit cu trupul. Și biruinţa lor s'a uscat 
ca iarba de arşiță. Şi biruința noastră a crescut ca 
arborele vieţii“. 

După ce în 1918 Pârvan stăruise din nou asupra 
nevoii unei mai ample organizări a săpăturilor ar- 
heologice din toată țara și asupra unei reviste spe- 
ciale, care nu exista, în 1919 el încearcă să des- 
chidă un nou capitol în opera extrem de grea a sal- 
vării monumentelor noastre vechi, cuprinzându-le 
de astă dată pe toate, începând cu cele preistorice. 
Prilejul exproprierii era minunat. Nu se poate con- 
cepe nici un fel de grijă pentru trecut, fără a avea 
ocrotire și la dispoziţia cercetărilor, cât mai multe 
din vechile aşezări unde a înflorit odinioară o vieaţă 
care este originea şi temelia celei de astăzi. Mi-aduc 
aminte că Pârvan a cheltuit multă cerneală, muncă 
și timp. Rezultatele sforțărilor sale au fost din ne- 
norocire puțin însemnate. În anul următor, o parte 
din inscripțiile depuse claie peste grămadă în curtea 
din dos a Muzeului, adăpostit şi tolerat el însuşi la 
Universitate, au fost duse la Biserica Stavropoleos. 
Ce să mai zicem de metopele şi alte piese însem- 
nate ale Monumentului dela Adamclisi, de o va- 
loare artistică și documentară unică, depuse în fața 
Muzeului Militar din Parcul Carol, lăsate în voia 
ploilor şi a zăpezii?! Muzeul condus de V. Pârvan 
nu avea, cum nu are nici până în ziua de astăzi, un 
local propriu.. Pârvan a suferit greu, sub această 
stare. După el, Muzeul a fost ce e drept mutat, dar 
şi împărțit, în două case particulare. Ca unul care 
— şi pe munca şi sub ochii mei timp de 20-de ani — 

s'a ajuns la această împărţire, las viitorului să ho- 
tărască, dacă bine s'a făcut, Cine și când va trage 
învăţătura cuvenită? 

Neputând face ceva mai de seamă în această 
privință, așa se explică că V, Pârvan s'a refugiat 
în lucrările sale dela Histria, ca și în organizarea 
săpăturilor arheologice din țară, 


La Muzeul Naţional de Antichităţi se concen- 
trează întreaga activitate arheologică din țară. In 
„Probleme de archeologie în România”, studiu pu- 
blicat întăi în revista „Transilvania“ 1921, Vasile 
Pârvan face o largă expunere a tuturor probleme- 
lor arheologice din noua ţară întregită, acum cât 
vechea Dacie, vast teritoriu, în cuprinsul căruia 
fiecare regiune se înfățișează cu anumite probleme 
ale ei, aşa precum ea însăși, întreagă, reprezintă o 
unitate distinctă, şi sub acest raport, în cadrul Eu- 
ropei sudestice. Pentru fiecare regiune Pârvan 
schițează aproape şi planul de lucru, care să lumi- 
neze întreg trecutul, din timpurile paleolitice şi 
până la epoca de început a Statelor româneşti. To- 
tul e prevăzut: organizare, cercetare şi exploatare, 
sinteză și popularizare. Cercetări şi săpături, pe o 
scară mai mare decât oricând, încep în toate părţile 
țării, în Dobrogea, în valea Dunărei, în Ardeal, în 
Banat, în Nordul Basarabiei. Locurile se schimbă 
în fiecare an, fireşte, afară de șantierele mai mari, 
pentru a contribui cu cât mai mult la harta arheo- 
logică a ţării, lucru despre care, Pârvan luase înțe- 
legere şi cu Uniunea internaţională a Academiilor 
dela Bruxelles, din care ajunsese să facă parte şi 
care până astăzi îi păstrează o vie amintire; așa mi 
s'a scris acum doi-trei ani, cerându-mi-se volumul 
de continuare a revistei „Dacia“, întemeiată de 
dânsul, rodul a şase ani de muncă încordată, în cea 
mai aspră accepție a cuvântului. Ca parte de lucru 
personal, paralel cu săpăturile dela Histria şi cu 
revista de mai sus, V. Pârvan publică până în 


93 29 


1927, formidabila sa lucrare de sinteză: „Ge- 
tica. O încercare de protoistorie a Daciei”, lu- 
crare prin care Pârvan se aşează în rândul celor 
mai mari cercetători ai Europei sudestice în an- 
tichitate, Nu pot înşira aici lucrările sale pre- 
liminare, pe care se sprijină. O parte din ele 
au fost folosite în lucrarea sa din 1923: „In- 
ceputurile vieţii romane la gurile Dunării“, din 
colecţia întemeiată şi condusă de dânsul la „Cul- 
tura Naţională” — sub titlul „„Țara noastră“, 
admirabilă colecţie care ar trebui reluată şi dusă 
mai departe, întocmai aşa cum a fost concepută şi 
începută de Pârvan, pentru toate epocile istoriei 
noastre. Despre „Inceputurile vieţii romane la gu- 
rile Dunării“ un specialist în lucrurile romane de 
valoare şi reputația d-lui J&râme Carcopino a spus 
că această lucrare „înfăţişează despre România an- 
tică un tablou tot atât de luminos ca şi cele în care 
Camille Jullian în Franţa, a fixat trăsăturile Galiei, 
Boissier și în urmă Gsell, pe cele ale Africei ro- 
mane“. „Pârvan în această a sa lucrare, desem- 
nează cadre, trezește curiozități, deşteaptă vocaţii”. 

„Getica — precum am spus-o eu şi altă dată — 
opera se adaugă în șirul cercetărilor de mare am- 
ploare, făcute de învățații străini, asupra diferitelor 
regiuni ale Europei sudestice, din cuprinsul căreia 
facem parte şi noi şi e bine că suntem reprezentaţi: 
englezul Minns, germanul Max Ebert şi rusul M. 
Rostovtzeff, profesor în America. Întemeiată pe o 
îndelungată și minuțioasă revizuire a ştirilor antice, 
adunate încă din tinereța sa de studii, şi menite să 
fie cuprinse în acea „Strajă romană la Dunărea 
de jos" ce anunţase și visa să dea istoriografiei ro- 
mâneşti; bazată de asemenea pe analiza datelor 
lingvistice, a numelor de locuri și a numelor de per- 
soane ce s'au păstrat, marea lucrare a lui Vasile 
Pârvan are în plus meritul de a îmbrăţișa și întregul 
material arheologic dela începutul istoriei (proto- 
istoric) al regiunilor dela Dunărea de jos, inclusiv 

cel unguresc, E o comoară de fapte, foarte multe 
cu totul noi sau privite altfel decât mai înainte; 
comoară de considerațiuni întemeiate pe aceste 
fapte, ca şi de largi priviri sintetice, desprinse din 
stăpânirea suverană a unui material pe cât de în- 
tins şi bogat, pe atâta de variat şi inegal. 

Rodnică a fost în acelaș timp şi activitatea lui 
V. Pârvan ca Membru şi Secretar general al Aca- 
demiei Române, cu tot ceea ce îi impuneau aceste 
grele îndatoriri; de asemenea activitatea sa ca di- 
rector al Şcoalei Române din Roma. In această din 
urmă calitate, a scos cele dintăi volume ale publica- 
țiilor Şcoalei: „Ephemeris daco-romana“ 1923— 
1925 şi „Diplomatarium italicum" 1925, pline de 
contribuțiuni care de care mai valoroase, ale mem- 
brilor Şcoalei, foşti ai săi elevi şi, de la un timp, 
unii și ascultători ai cursurilor şi practicanți la să- 
păturile celui ce scrie aceste rânduri. La Roma, V. 
Pârvan a reuşit să cucerească toate cercurile ştiin- 
ţifice de specialitate, impunând atenţiune şi stimă 
pentru tânăra dar temeinica știință românească. In 
țară şi la Roma a reuşit să intereseze de asemenea 
cercuri prețioase, pentru ridicarea unui local pro- 
priu al Şcoalei, astăzi în ființă, dovadă splendidă 
de vrednicie românească, de înțelegere şi continui. 
tate, fără de care nu se poate face nimic de seam. 
Publicaţiile Şcoalei continuă, tot aşa de bogate şi 
valoroase. 

Incercat şi cuprins în mai multe răstimpuri de 
boală, Vasile Pârvan era totuşi întotdeauna de 
aceeași energie şi hărnicie. Puterile răbdării sale 
erau cu totul neobicinuite, luciditatea minţii sale 
până la urmă desăvârşită, grija de activitatea alor 
săi, aceeași. 


Pe măsură ce trec anii, cei ce-au murit, mai mari 
între ai generației lor, se ridică și-și iau locul, cel 
adevărat pe veci, în şirul indrumătorilor naţiei, fie- 
care după știința ce a putut strânge şi împrăştia, 

după mintea şi sufletul cu care, prin ce-a lucrat, 
prin ce-a suferit şi a visat, poate stârni şi îndemna 
la lucru mai departe, pe cei mai buni, din tot alte 

Vasile Pârvan a fost un bun şi mare profesor, 
care a făcut şcoală şi, dacă nu murea tânăr, cred 
că pot afirma, că în alţi zece-douăzeci de ani mai 
departe, am fi ajuns să avem, la noi aici, în centrul 
Europei sudestice, cea mai bună şcoală de istorie 
veche şi arheologie, centrul unei întregi mişcări de 
reală şi solidă valorificare a trecutului nostru, pre- 
istoric şi clasic, al tuturor acestor regiuni. Soarta nu 
a vrut. Acelaş Vasile Pârvan ştia și mai ales a avut 
rara hărnicie de a traduce în faptă, că cel mai în- 
văţat şi mai bun dintre profesori este acela care el 
însuşi învaţă continuu, unele lucruri chiar cu totul 
din nou, cu fiecare generaţie de elevi, cu fiecare 
camarad şi colaborator în parte, îndemnând pe 
alţii şi îndemnându-se pe sine, pentru. întreținerea 
pururea vie a acelei lumini neasemănate, care este 
ştiinţa în mijlocul întunericului. Pentru toţi cei ce 
se grămădesc în juru-i an de an, ca să se împărtă- 
şească din binefacerile ei şi apoi să plece aiurea, 
ca să o comunice altora, cum se aprind una dela 
alta, luminiţele dela altar, în noaptea Învierii. 


